Ársuppgjör skandinavíska flugfélagsins SAS var birt nú í morgun en reikningsár félagsins hefst í byrjun nóvember og líkur í enda október . Félagið var rekið með myndarlegum hagnaði á því síðasta en núna var búist við nokkru minni afgangi og þá aðallega vegna þess hve vikulangt verkfall flugmanna félagsins reyndist dýrt . Nú liggur aftur á móti fyrir að hagnaður á nýloknu rekstrarári nam rétt tæpum 800 milljónum sænskra króna sem jafngildir um 10 milljörðum íslenskra króna . Í fyrra var hagnaðurinn rúmlega tvöfalt hærri eða um 2 milljarðar sænskra króna . Forstjóri SAS gerir ráð fyrir því að hagnaður á næsta ári verði nokkru hærri en í ár . Í ljósi þess hve illa gekk hjá SAS fyrir ekki svo mörgum árum síðan má segja að umbreytingin sé veruleg þó hagnaðartölurnar séu ennþá ekki ýkja háar . Norrænir greinendur eru sammála um að batnandi hagur SAS skýrist að miklu leyti að þeirri vörn sem Norwegian er í enda eru þessi tvö félög í mikilli samkeppni í flugi til og frá Skandinavíu . Hjá Norwegian hefur niðurskurðarhnífurinn nefnilega verið á lofti síðustu misseri og félagið skorið niður fjölda flugleiða . Þar með minnkar sætaframboðið og fargjöldin hækka . Til marks um það þá hækkaði meðalfargjaldið hjá Norwegian um 12 prósent í nóvember en aftur á móti fækkaði farþegunum um 21 prósent . Af SAS er það annars að frétta að félagið er að taka á móti fleiri nýjum flugvélum frá Airbus , bæði þotur sem nýtast í flug innan Evrópu en einnig til Ameríku og Asíu . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is